PolyAgent/wiki_georgian_en_parallel_20231101 huggingface dataset:
მონტეაგუდო-დელ-კასტილიო

მონტეაგუდო-დელ-კასტილიო — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ტერუელის კომარკის შემადგენლობაში. ფართობი — 44,358856 კმ². მოსახლეობა — 49 კაცი (2020 წ.).
იხილეთ აგრეთვე
ტერუელის მუნიციპალიტეტები
რესურსები ინტერნეტში
Gran Enciclopedia Aragonesa - მონტეაგუდო-დელ-კასტილიო
სქოლიო
ტერუელის მუნიციპალიტეტები
გერმანიის ქრისტიან-დემოკრატიული კავშირი

გერმანიის ქრისტიან-დემოკრატიული კავშირი (გქდკ) — პოლიტიკური პარტია გერმანიაში. იგი მოიაზრება როგორც ქრისტიან-დემოკრატიული, ლიბერალ-კონსერვატიული, მემარჯვენე-ცენტრისტული პარტია. განსხვავებით კათოლიკური ცენტრისტული პარტიისაგან „გქდკ-ის“ მიზანია ყველა ქრისტიანული აღმსარებლობის ერთ პოლიტიკურ ძალად გაერთიანება. ბავარიის ქრისტიან-სოციალურ კავშირთან ერთად ქმნის საერთო ქდკ/ქსკ ფრაქციას ბუნდესტაგში.
შედეგები არჩევნებში
ფედერალური პარლამენტი (ბუნდესტაგი)
ევროპის პარლამენტი
რესურსები ინტერნეტში
ოფიციალური საიტი
გერმანიის პოლიტიკური პარტიები
პოლიტიკური პარტიები ანბანის მიხედვით
კუწახტის ამაღლების ეკლესია

კუწახტის ამაღლების ეკლესია — ეკლესია ახმეტის მუნიციპალიტეტის სოფელ კუწახტაში. მდებარეობს სოფლის ჩრდილოეთით, ტყიან ბორცვზე. განეკუთვნება შუა საუკუნეებს.
შემორჩენილია აფსიდის მცირე ნაწილი (სიმაღლე 1,3 მ), რომელშიც ერთი სწორკუთხა ნიშია და ჩრდილოეთ კედლის ნაშთი. ეკლესია ნაგები ყოფილა ნატეხი ქვითა და კირის დუღაბით. ეკლესიის სამხრეთით 7 მეტრზე კედლის ნაწილია შემორჩენილი.
ლიტერატურა
რესურსები ინტერნეტში
კუწახტის ამაღლების ეკლესია dzeglebi.com-ზე
ახმეტის მუნიციპალიტეტის ტაძრები
საგარეჯოს წმინდა შიოს ეკლესია

საგარეჯოს წმინდა შიოს ეკლესია — არქიტექტურული ძეგლი საგარეჯოში, ფანოზაშვილების სასაფლაოს გვერდით. განეკუთვნება სავარაუდოდ XVII-XVIII საუკუნეებს.
ეკლესია დარბაზულია. ნაგებია რიყის ქვითა და კირის ხსნარით. წყობა ირეგულარულია.
შესასვლელი სამხრეთიდანაა, აღმოსავლეთით, ნახევარწრიული აფსიდის ღერძზე გაჭრილია ბრტყლად გადახურული სარკმელი, რომლის ორივე მხარეს თითო ოთხკუთხა ნიშია. აფსიდი კონქითაა გადახურული. დარბაზი კი ნახევარცილინდრული კამარით.
2007-2008 წლებში ადგილობრივმა მოსახლეობამ თვითნებურად აღადგინეს, ისე რომ გარედან ანგარს დაამსგავსეს. ეკლესიის გარეთა გადახურვა შიგნითა გადახურვის ფორმას იმეორებს და ცემენტის ხსნარითაა გადალესილი. ამრიგად ეკლესია გარედან ნახევარცილინდრული ფორმისაა.
ლიტერატურა
საგარეჯოს მუნიციპალიტეტის ტაძრები
უჩა ლობჟანიძე

უჩა ლობჟანიძე (დ. 23 თებერვალი, 1987, თბილისი, საქართველოს სსრ) — ქართველი ფეხბურთელი, თბილისის „ლოკომოტივის“ მარჯვენა მცველი.
კარიერა
უჩა ლობჟანიძემ საკლუბო კარიერა თბილისის „დინამოში“ დაიწყო 2004 წელს, თუმცა ნაკლებად ეძლეოდა ძირითადში თამაშის შანსი. 2005-06 წლების სეზონში უკვე ფეხი მოიკიდა კლუბის სასტარტო შემადგენლობაში.
2006 წელს ბათუმის „დინამოში“ გადავიდა, სადაც შეამჩნია ახალგაზრდული ნაკრების მწვრთნელმა ხორვატმა პეტარ სეგრტმა და ნაკრებში გამოიძახა. 2008 წელს კი ამავე სეგრტმა ეროვნული ნაკრების მწვრთნელობის დროსაც გამოიძახა, ექტორ რაულ კუპერის გუნდში მოსვლის შემდეგ ლობჟანიძე ნაკრების წამყვანი ფეხბურთელი გახდა დაცვის მარჯვენა ფლანგზე.
2007 წელს ლობჟანიძემ „ზესტაფონშ“ი განაგრძო კარიერა და კვლავაც კლუბის შეუცვლელ და წამყვან ფეხბურთელად ითვლებოდა.
2010-2014 წლებში ირიცხებოდა დნეპროპეტროვსკის „დნიპროს“ შემადგენლობაში, 2010-2013 წლებში „დნიპროდან“ იჯარის წესით განათხოვრებული იყო „კრივბასში“. იჯარიდან დაბრუნებულმა მხოლოდ ერთი მატჩი ჩაატარა „დნიპროს“ ძირითად გუნდში, რის გამოც გადაწყვიტა კლუბის დატოვება და ნიქოზიის „ომონიაში“ გადავიდა. 2016 წლის იანვრიდან თბილისის „დინამოში“ დაბრუნდა.
ტიტულები
დინამო თბილისი
საქართველოს ჩემპიონი (2): 2004/05, 2015/16
საქართველოს თასის მფლობელი: 2015/16
ზესტაფონი
საქართველოს თასის მფლობელი: 2007/08
დნიპრო
უკრაინის პრემიერ ლიგა, მეორე ადგილი: 2013/14
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი დინამო თბილისის ოფიციალურ საიტზე
სქოლიო
თბილისში დაბადებულები
დაბადებული 1987
დაბადებული 23 თებერვალი
ქართველი ფეხბურთელები
საქართველოს ნაკრების ფეხბურთელები
ეროვნული ლიგის ფეხბურთელები
თბილისის დინამოს ფეხბურთელები
ბათუმის დინამოს ფეხბურთელები
ზესტაფონის ფეხბურთელები
უკრაინის საფეხბურთო პრემიერლიგის ფეხბურთელები
დნიპროპეტროვსკის დნიპროს ფეხბურთელები
კრივბასის ფეხბურთელები
ნიქოზიის ომონიას ფეხბურთელები
ყაზახეთის საფეხბურთო ჩემპიონატის ფეხბურთელები
ატირაუს ფეხბურთელები
პუენტედეუმე

პუენტედეუმე — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ეუმეს კომარკის შემადგენლობაში. ფართობი — 29,26 კმ². მოსახლეობა — 7753 კაცი (2020 წ.).
იხილეთ აგრეთვე
ლა-კორუნიის მუნიციპალიტეტები
რესურსები ინტერნეტში
პუენტედეუმეს მუნიციპალიტეტის ოფიციალური საიტი
სქოლიო
ლა-კორუნიის მუნიციპალიტეტები
ლა-კორუნიის ქალაქები
Monilispira circumcincta

Monilispira circumcincta is a species of sea snail, a marine gastropod mollusc in the family Pseudomelatomidae, the turrids and allies.
Description
Distribution
This marine species occurs off Grenada and the Virgin Islands.
References
Nowell-Usticke, G. W. "A supplementary listing of new shells (illustrated)." To be added to the check list of the marine shells of St. Croix. Published privately 6 (1969).
External links
Gastropods.com: Crassispira (Monilispira) circumcincta
circumcincta
Gastropods described in 1969
ვოსკეპარის ღვთისმშობლის ეკლესია

ვოსკეპარის ღვთისმშობლის ეკლესია — ეკლესია სომხეთის ტავუშის პროვინციის სოფელ ვოსკეპარში.
ღვთისმშობლის სახელობის ეკლესია აგებულია VI–VII საუკუნეებში (დაახლოებით 590-620 წწ.). ტაძარს რესტავრაცია უკანასკნელად ჩაუტარდა 1975-1977 წლებში.
რესურსები ინტერნეტში
Index of Armenian Art: Armenian Architecture:"VOSKEPAR (Oskepar)", Institute for Armenian Studies, University of California, Fresno
(Russian): "Церковь Аствацацин (Воскепар, Армения)", Армянская энциклопедия фонда «Хайазг» ("Hayazg" Armenian Encyclopedia Fund)
სქოლიო
სომხეთის ეკლესიები
გველთავა (თევზი)

გველთავა (თევზი)
გველთავა (Ophiocephalus argus) — მტკნარი წყლის თევზი გველთავასებრთა ოჯახისა. აქვს 85 სმ-მდე სიგრძის სხეული, 7 კგ-მდე წონა. ქერცლით დაფარული ბრტყელი თავი გველს უგავს. ლაყუჩზედა ორგანოს მეოხებით შეუძლია ჰაერზე სუნთქვა, დაბინძურებულ წყალში ცხოვრება და რამდენიმე დღე სულ უწყლოდ გაძლებაც კი. გვხვდება ამურის აუზსა და ხანკის ტბაში, აგრეთვე ჩინეთსა და კორეაში. იკვებება პატარა თევზებით, ფსკერის ორგანიზმებით. აქვს მცირე სარეწაო მნიშვნელობა.
ლიტერატურა
გველთავასებრნი
ხეთი I (ნომარქი)

ხეთი I (ნომარქი)
ხეთი I — XX ზემოეგვიპტური ნომის ნომარქი, პირველ გარდამავალ პერიოდში. თავისი ძალაუფლების ქვეშ გააერთიანა თითქმის მთელი ეგვიპტე. ძვ. წ. 2170 წლის შემდეგ. დააარსა მეცხრე დინასტია. იგი მანეთონის სიაში მოხსენიებულია ახტოი I-ის სახელწოდებით.
ხეთი I იყო ნარეტ-ხენტის ნომის ნომარქი, რომლის ცენტრსაც წარმოადგენდა ქალაქი ჰერაკლეოპოლი. მან ისარგებლა VIII დინასტიის დასუსტებით, რომლებიც მხოლოდ მემფისს ფლობდნენ, დაამხო მათი უკანასკნელი ფარაონი და დააარსა მეცხრე (ჰერაკლეოპოლის) დინასტია. იურგენ ფონ ბეკერატუს აზრით ეს მოხდა ძვ. წ. 2192-2120 წლებში.
ხეთი I-მა ენერგიულად დაიწყო ბრძოლა ნახევრად დამოუკიდებელი ნომარქების წინააღმდეგ და თავისი მმართველობის ქვეშ გაერთიანა მთელი ეგვიპტე.
ლიტერატურა
William Gillian Waddell: Manetho (= The Loeb classical library. Bd. 350). Harvard University Press, Cambridge (Mass.) 2004 (Reprint), ISBN 0-674-99385-3
Thomas Schneider, Lexikon der Pharaonen. Albatros, Düsseldorf 2002, ISBN 3-491-96053-3
ეგვიპტის მეცხრე დინასტიის ფარაონები
მაატინ-ელ-სარა

მაატინ-ელ-სარა — ოაზისი სამხრეთ-აღმოსავლეთ ლიბიაში, კუფრის რაიონში. მდებარეობს ლიბიის უდაბნოში, კუფრიდან სამხრეთ-აღმოსავლეთით 322 კილომეტრში. სიახლოვეს მდებარეობს მაატინ-ელ-სარის სამხედრო ავიაბაზა.
რესურსები ინტერნეტში
Libya Google Satellite Maps
ლიბიის ოაზისები
ცელულოზა

ცელულოზა (ფრ. cellulose ლათ. cellula-დან «უჯრედი, უჯრედისი») — უჯრედისი [С6Н7О2(OH)3]n, პოლისაქარიდი; მცენარეული უჯრედის გარსის ძირითადი შემადგენელი ნაწილი, რომელიც სიმტკიცესა და ელასტიკურობას სძენს მცენარის ქსოვილებს. ცელულოზა ყველაზე უფრო გავრცელებული ბიოპოლიმერია. მაგ: ბამბის თესლის ბოჭკოებში 95-98% ცელულოზაა, ლაფნის მცენარეების ღეროებში 60-90 %, მერქანში — 40 %, მწვანე ფოთლებში, ბალახში — 10-25%. ცელულოზა აღმოჩენილია აგრეთვე ზოგიერთ უმდაბლეს უხერხემლო ცხოველში. ორგანიზმის ნივთიერებათა ცვლაში ცელულოზა თითქმის არ მონაწილეობს. ცელულოზა თეთრი ბოჭკოვანი მასალაა (40-50 მმ-დე სიგრძის), სიმკვრივე 1520-1540 კგ|მ³, წყალსა და ორგანულ გამხსნელებში არ იხსნება. ცელულოზის მაკრომოლეკულა D-გლუკოზის რგოლებისგანაა შემდგარი. ცელულოზის ნაწარმები (მაგ: აცეტილცელულოზა, ნიტროცელულოზა და სხვ.) მნიშვნელოვანი ტექნიკური პროდუქტებია. ცელულოზისგან ამზადებენ ქაღალდს, აფსკებს (ცელოფნის პარკებს), პლასტმასებსა და ლაქებს. ცელულოზის ბუნებრივსა და ხელოვნურ ბოჭკოებს ფართოდ იყენებენ საფეიქრო მრეწველობაში.
ლიტერატურა
პოლისაქარიდები
ბიოპოლიმერები
ცელულოზა
საკვები დანამატები
ბორბონი (სებუ)

ბორბონი (სებუ)
ბორბონი (ოფიციალურად ბორბონის მუნიციპალიტეტი; ) ― მეოთხე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 38 187 ადამიანს შეადგენს. მოიცავს 19 ბარანგაის.
კლიმატი
სქოლიო
სებუს პროვინციის მუნიციპალიტეტები
Battle of Karagak

Battle of Karagak
The Battle of Karagak was fought between the armies of the Kingdom of Imereti and the Ottoman Empire at the place of Karagak, Meskheti, in 1543.
History
At the request of Qvarqvare III’s son Kaikhosro, the Ottoman Empire invaded Imereti. By orders of the Ottoman Sultan the Kurdish beylerbey of Erzurum, Musa Pasha, was sent to Samtskhe with 22,000 men to conquer the surrounding area. Ottoman army equipped by European cannons besieged the Georgian-garrisoned fortress of Oltisi (now Oltu, Turkey). Bagrat called upon the neighboring Georgian potentates to come to aid. Only the prince of Guria Rostom Gurieli responded, while the prince of Mingrelia, Levan I Dadiani, refused to participate in the alliance, and later sided with the Ottomans, even traveling to Istanbul, where he received gifts and assurances of protection. Outnumbered Bagrat surrendered to Ottomans, however he resumed fighting as soon as Ottoman main army was retreated to Erzurum. Georgians unexpectedly annihilated remaining Ottoman garrison and later pursued main army which was decisively defeated at the battle of Karagak, Musa Paşa was himself killed in fighting.
The Ottomans returned in force two years later, and moved into the principality of Samtskhe, where Bagrat and his ally Luarsab I of Kartli suffered a bitter defeat at the Battle of Sokhoista in 1545. As a result, Samtskhe wrested of Bagrat’s control, and came under the Ottoman hegemony.
Aftermath
Samtskhe became vassal of the Ottoman Empire. Qvarqvare III's descendants ruled Samtskhe-Saatabago (until 1628) and then Childir Eyalet until 1820s.
References
Karagak
16th-century conflicts
Karagak
NGC 470

NGC 470 — გალაქტიკა თევზების თანავარსკვლავედში. აღმოჩენის თარიღია 1784 წლის 13 დეკემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
Listen to Your Heart

Listen to Your Heart
— შვედური პოპ-როკ დუეტ როქსეტის სიმღერა და სინგლი. შეტანილია ალბომში Look Sharp!. გამოსცა ლეიბლმა EMI.
რესურსები ინტერნეტში
ჯგუფის დისკოგრაფია ოფიციალურ საიტზე
როქსეტის სიმღერები
1988 წლის სიმღერები
მარი ბურგუნდიელი (1393-1466)

მარი ბურგუნდიელი (1393-1466)
მარი ბურგუნდიელი (დ. 1393, დიჟონი, ბურგუნდია — გ. 30 ოქტომბერი, 1466, კალკარი, კლევი) — ვალუას დინასტიის წარმომადგენელი. ბურგუნდიის ჰერცოგ ჟან I-ისა და მარგარეტ ბავარიელის ქალიშვილი. კლევის პირველი ჰერცოგინია როგორც ადოლფ I-ის მეუღლე და მისი რვა შვილის დედა.
ბიოგრაფია
მარი დაიბადა 1393 წელს დიჟონში, ბურგუნდიაში. იგი იყო ბურგუნდიის ჰერცოგ ჟან I-ისა და მისი ცოლის, მარგარეტ ბავარიელის ასული. მას შემდეგ, რაც კლევის ჰერცოგ ადოლფ I-ს თავისი მეუღლე, აგნესა კურპფალცელი შვილის გარეშე გარდაეცვალა, მარი ადოლფზე დანიშნეს. მათი ქორწინება 1406 წლის მაისში შედგა და მრავალწლიანი ქორწინებიდან მათ რვა შვილი შეეძინათ.
1448 წელს ადოლფი გარდაიცვალა, ტახტზე მათი ვაჟი იოჰან I ავიდა. ამის შემდეგ მარიმ დატოვა მონტერბერგის სამეფო სასახლე და კალკარში გადასახლდა. 1449 წელს ჰერცოგი იოჰანი ახლო აღმოსავლური მოგზაურობიდან დაბრუნდა და მაშინვე, დედასთან ერთად დააარსა კალკარის მონასტერი, რომლის მშენებლობაც 1453 წელს დასრულდა. ცნობილია, რომ ამის შემდეგ, მან დიდი გავლენა იქონია კლევში ბამბისა და შალის მრეწველობის განვითარებაზეც. იგი გარდაიცვალა 1466 წელს, კალკარში.
შვილები
მარგარეტე (1416—1444), პირველად ცოლად გაჰყვა ბავარიის ჰერცოგ ვილჰელმ III-ს, მისი გარდაცვალების შემდეგ კი ვიუტემბერგის გრაფ ულრიხ V-ზე იქორწინა;
კათარინა (1417—1479), ცოლად გაჰყვა გელდერის გრაფ არნოლდს. მათი შთამომავალი იყო შოტლანდიის დედოფალი მარია დე გიზი და ასევე შოტლანდიისა და საფრანგეთის ლეგენდარული დედოფალი მერი სტიუარტი;
იოჰან I (1419—1481), კლევის ჰერცოგი, ცოლად შეირთო ელიზაბეტ ნევერელი. მათი შთამომავალი იყო ინგლისის მეფე ჰენრი VIII-ის მეოთხე ცოლი, ლეგენდარული დედოფალი ანა კლეველი;
ელიზაბეთი (1420—1488), ცოლად გაჰყვა შვარცბურგ-ბლანკენბურგის ჰერცოგ ჰაინრიხ XXVI-ს;
აგნესი (1422—1446), ცოლად გაჰყვა ნავარის მეფე შარლ IV-ს;
ჰელენა (1423—1471), ცოლად გაჰყვა ბრაუნშვაიგ-ლიუნებურგის ჰერცოგ ჰაინრიხ ძლევამოსილს;
ადოლფი (1425—1492), რავენშტაინის ლორდი, ცოლად შეირთო პორტუგალიის მეფე ჟუან I-ის შვილიშვილი, ბეატრიზ პორტუგალიელი, მისი გარდაცვალების შემდეგ კი იქორწინა დედამისის ძმის, ბურგუნდიის ჰერცოგ ფილიპ III-ის უკანონო ქალიშვილ ანა ბურგუნდიელზე;
მარია (1426—1487), ცოლად გაჰყვა ორლეანის ჰერცოგ შარლ I-ს, რომელთანაც შეეძინა საფრანგეთის მეფე ლუი XII.
ლიტერატურა
anet Backhouse (1997). The illuminated page: ten centuries of manuscript painting in the British Library. p. 166.
Aline S. Taylor (2002). Isabel of Burgundy. p. 64.
Dominikaner in Kalkar, sur kirchesite.de.
Die Dominikaner in Kalkar, sur le site KLE-point.
de Sousa, Antonio Caetano (1735). Historia genealogica da casa real portugueza (in Portuguese). Lisbon: Lisboa Occidental. p. 147.
დაბადებული 1393
გარდაცვლილი 30 ოქტომბერი
გარდაცვლილი 1466
ვალუები
ჩიჩქიში

ჩიჩქიში — ქართული აბორიგენული თეთრყურძნიანი საღვინე ვაზის ჯიში სამეგრელოდან.
„ჩეჩქი“ ქართულად „ძალიან ბევრს“ (უხვს) ნიშნავს.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამნაკვთიანი. ფოთლის ქვედა მხარის შებუსვა საკმაოდ სქელია, იგი აბლაბუდისებრად და ჯაგრისებრადაა შებუსული. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, საშუალო სიკუმსის. მარცვალი საშუალო ზომისაა, მომრგვალო, ღია-მწვანე ფერის. კანი სქელი და მკვრივი აქვს, ცვილისებრი ფიფქით სქლად დაფარული. რბილობი ხორციანი და წვნიანია. ჩვეულებრივი ტკბილი გემოთი.
ჩეჩქიში საშუალო და საშუალოზე ძლიერი ზრდისაა. სავეგეტაციო პერიოდი კვირტის გაშლიდან სრულ სიმწიფემდე 200-205 დღეა, სრულ სიმწიფეში ოქტომბრის მეორე ნახევარში შედის. მტევნის საშუალო წონა 150 გრამია, საჰექტარო მოსავლიანობა საშუალოდ 7.0-8.0 ტონა. ყურძნის სრული სიმწიფის პერიოდში მისი შაქრიანობა აღწევს 19.5-20%-ს, ხოლო მჟავიანობა — 8.5-9 გ/ლ-ს.
გამოიყენება სასუფრე ყურძნად და სუფრის თეთრი, მშრალი ღვინის დასამზადებლად.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 439
სამეგრელოს ვაზის ჯიშები
ვაზის თეთრყურძნიანი საღვინე ქართული ჯიშები
ქოჩრიანი ტინამუ (გვარი)

ქოჩრიანი ტინამუ (გვარი)
ქოჩრიანი ტინამუ — ფრინველთა გვარი ტინამუსებრთა ოჯახისა. მოიცავს 2 თანამედროვე და 2-3 ამომწყდარ სახეობას. გვარის მეცნიერული სახელი მომდინარეობს ბერძნული სიტყვებისგან: eu — კარგი და dromos — რბენის სისწრაფე. საშუალო ზომის ფრინველებია, მათი სხეულის სიგრძეა 35 სმ. შეფერილნი არიან ჭრელად, მიწისფერ-ყავისფრად, აყრია შავი ლაქები. ფეხები მოცისფრო აქვთ. თავზე გააჩნიათ ქოჩორი. ბუდეში დებენ 12–16 მუქ მწვანე კვერცხს. გავრცელებულნი არიან სამხრეთ ამერიკის რამდენიმე ქვეყანაში: არგენტინა, ჩილე, ბოლივია, პარაგვაი. ბინადრობენ ღია ცივ სტეპებში. ცხოვრობენ გუნდებადმ რომელშიც 10–20-დან 100 ფრინველამდეა თავმოყრილი.
სახეობები
ლიტერატურა
Бёме Р. Л., Флинт В. Е. Пятиязычный словарь названий животных. Птицы. Латинский, русский, английский, немецкий, французский / Под общ. ред. акад. В. Е. Соколова. — М.: Рус. яз., «РУССО», 1994. — 845 с. — 2030 экз. — ISBN 5-200-00643-0.
Галушин В. М., Дроздов Н. Н., Ильичев В. Д. и др. Фауна Мира: Птицы: Справочник / под ред. д.б.н. В. Д. Ильичева. — М.: Агропромиздат, 1991. — 311 с. — 50 000 экз. — ISBN 5-10-001229-3.
Коблик Е. А. Система рецентных и субрецентных палеогнат // Древненёбные птицы (очерки филогении, систематики, биологии, морфологии и хозяйственного использования) / Под ред. О. Ф. Черновой, Е. А. Коблика.. — М.: Т-во научных изданий КМК, 2010. — 212 с. — ISBN 978-5-87317-635-9.
Gotch A. F. Tinamous // Latin Names Explained. A Guide to the Scientific Classifications of Reptiles, Birds & Mammals. — New York, NY: Facts on File, 1995. — 720 p. — ISBN 0-8160-3377-3.
Jobling J. A. The Helm Dictionary of Scientific Bird Names. — London: A&C Black Publishers Ltd, 2010. — 432 p. — ISBN 978-1-4081-2501-4.
სქოლიო
ტინამუსებრნი
თედო ისაკაძე

თედო ისაკაძე
თევდორე (თედო) ისაკაძე (დ. 27 ივნისი, 1966, თბილისი) — ქართველი ფილოლოგი, საზოგადო და პოლიტიკური მოღვაწე, ბიზნესმენი, საქართველოს სახელმწიფო მინისტრის მოადგილე 1999–2002 წლებში.
ბიოგრაფია
1989 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1986 წლიდან, სტუდენტობის პერიოდში ეწეოდა ანტისაბჭოთა პროპაგანდას და საქმიანობას. 1987 წელს ანტისაბჭოთა სტუდენტური მოძრაობის და პირველი სტუდენტური დისიდენტური არაფორმალური ორგანიზაციის „თსუ სტუდენტური პრეს-კლუბის“ დამფუძნებელი და აქტივისტი. 1989 წლიდან თბილისის სახელმწიფო უნივერსიტეტის „ქართული ქრისტიანული კულტურის სამეცნიერო ლაბორატორიის“ თანამშრომელი აქვეყნებს სტატიებს ლიტერატურათმცოდნეობის, პოლიტოლოგიის, ხელოვნებათმცოდნეობის დარგებში. 1990 წლიდან პარალელურად ეწევა ბიზნეს საქმიანობას. 1993 წლიდან გამოსცემს საქართველოს პირველ დამოუკიდებელ ყოველდღიურ გაზეთს „ივერია ექსპრესს“. იმავე წელს თანამოაზრეებთან ერთად აფუძნებს მოძრაობას „პოლიტიკური კლუბი“.
1992–1995 წლებში საქართველოს ახალგაზრდობის საქმეთა სახელმწიფო დეპარტამენტის თავმჯდომარე. 1995–1999 წლებში საქართველოს პრეზიდენტის სახელმწიფო რწმუნებული რაჭა-ლეჩხუმისა და ქვემო სვანეთის მხარეში (გუბერნატორი). 1999–2002 წლებში საქართველოს სახელმწიფო მინისტრის მოადგილე (ვიცე-პრემიერ მინისტრი). 2003 წლიდან აგრძელებს ბიზნეს საქმიანობას, არის დამფუძნებელი და სამეთვალყურეო საბჭოს თავმჯდომარე კომპანიების, „მისტერ გრინი“ (HoReCa, კეტერინგა), „ინტერკატალოგი“ (გამომცემლობა). 2011 წლიდან კომპანიების „ისტერნ ენტერფრაიზ გრუპი“-სა და „კინგ ენტერფრაისის ჯის“ პრეზიდენტი.
2016 წლიდან არის ქალაქ თბილისის საკრებულოს წევრი (პროპორციული წესით, საარჩევნო ბლოკი „ქართული ოცნება“). სატრანსპორტო საკითხთა კომისიის თავმჯდომარე. ურბანული დაგეგმარებისა და საქალაქო მეურნეობის კომისიის წევრი. 2020 წლის 15 დეკემბრიდან წლიდან საკრებულოს თავმჯდომარის მოადგილე.
ჰყავს მეუღლე და ორი შვილი.
ლიტერატურა
ვინ ვინაა საქართველოში: ქართული ბიოგრაფიული ცნობარი, თბ., 1996-97. — გვ. 98.
რესურსები ინტერნეტში
სქოლიო
დაბადებული 27 ივნისი
დაბადებული 1966
თბილისში დაბადებულები
ქართველი პოლიტიკოსები
ქართველი საზოგადო მოღვაწეები
ქართველი ფილოლოგები
ქართველი ბიზნესმენები
თბილისის სახელმწიფო უნივერსიტეტის კურსდამთავრებულები
შვედეთის მორაგბეთა ეროვნული ნაკრები

შვედეთის მორაგბეთა ეროვნული ნაკრები – ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 2B დივიზიონში ასპარეზობს.
რაგბის ეროვნული ნაკრებები
მორაგბეთა ეროვნული ნაკრები
ჯეინად გადაქცევისას (ფილმი)

ჯეინად გადაქცევისას (ფილმი)
"ჯეინად გადაქცევისას" — 2007 წლის ისტორიულ-ბიოგრაფიული ფილმი, რომლის რეჟისორია ჯულიან ჯეროლდი. სურათი შთაგონებულია ავტორ ჯეინ ოსტინის (რომლის როლსაც ენ ჰეთეუეი ასრულებს) ადრეული ცხოვრებითა და მისი ტომას ლენგლოის ლეფროისთან (რომელსაც BAFTA-ს მფლობელი ჯეიმზ მაკევოი თამაშობს) ურთიერთობით. ფილმში გამოჩნდნენ ჯული უოლტერსი, ჯეიმზ კრომველი და მეგი სმითი. ფილმი ნაწარმოებია რამდენიმე კომპანიის ერთობლივი მუშაობით, მათ შორის: BBC Films და Irish Film Board. ფილმი შემოსავლის მხრივ წარმატებული იყო და Box Office Mojo-ს ცნობით, მსოფლიოს მასშტაბით 37 მილიონი $-ი მოაგროვა.
როლებში
ენ ჰეთეუეი - ჯეინ ოსტინი
ჯეიმზ მაკევოი - ტომას ლეფროი
ჯული უოლტერსი - მისის ოსტინი
ჯეიმზ კრომველი - ჯორჯ ოსტინი
მეგი სმითი - ლედი გრეშემი
რესურსები ინტერნეტში
(UK)
(US)
2007 წლის ფილმები
ბრიტანული ფილმები
ინგლისურენოვანი ფილმები
ბიოგრაფიული ფილმები
მიქაელ ტარივერდიევი

მიქაელ ტარივერდიევი
მიქაელ ლეონის ძე ტარივერდიევი (დ. 15 აგვისტო, 1931, თბილისი — გ. 25 ივლისი, 1996, სოჭი) — საბჭოთა კომპოზიტორი. სსრკ-ის სახელმწიფო პრემიის ლაურეატი (1977), რსფსრ-ის სახალხო არტისტი (1986).
ბიოგრაფია
მიქაელ ტარივერდიევი დაიბადა თბილისში, მთაწმინდაზე, სომხურ ოჯახში. მამა სახელმწიფო ბანკის დირექტორი იყო და 1937 წელს რეპრესიების მსხვერპლი გახდა.
სწავლობდა თბილისის I სამუსიკო სასწავლებელში (შ. მშველიძესთან) და მოსკოვში გნესინების სახელობის მუსიკალურ–პედაგოგიურ ინსტიტუტში. 16 წლისამ დაწერა ორაქტიანი ოპერა, რომელიც თბილისის ოპერის თეატრში დაიდგა.
მიქაელ ტარივერდიევი 132 კინო-მუსიკის ავტორია. ასევე შექმნილი აქვს 100 რომანსი, 5 ოპერა, 4 ბალეტი და ორღანისთვის შექმნილი მუსიკა. კომპოზიტორს პოპულარობა მოუტანა მუსიკამ კინოფილმებისთვის, განსაკუთრებით, ფილმებისთვის —„გაზაფხულის ჩვიდმეტი გაელვება“ და „ბედის ირონია, ანუ გაამოთ“.
ჯილდოები და აღიარება
1977 — სსრკ-ის სახელმწიფო პრემია
1977 — ლენინური კომკავშირის პრემია
1979 — რსფსრ-ის ხელოვნების დამსახურებული მოღვაწე
1982 — შრომის წითელი დროშის ორდენი
1986 — რსფსრ-ის სახალხო არტისტი
კინოპრემია „ნიკას“ სამგზის და ამერიკის მუსიკის აკადემიის პრემიის ლაურეატი
ხსოვნა
მოსკოვში, უსიევიჩის ქ. №9 სახლზე, სადაც კომპოზიტორი ცხოვრობდა 30 წელიწადზე მეტი, დამონტაჟდა მემორიალური დაფა სამ ენოვანი (რუსული, სომხური და ქართული) წარწერით.
კომპოზიტორის სახელს ატარებს რუსეთში ერთადერთი ორღანისტების საერთაშორისო კონკურსი, რომელიც 1999 წლიდან იმართება კალინინგრადში ორ წელიწადში ერთხელ.
ტარივერდიევის სახელობისაა მოსკოვში, ოჩაკოვოს მიკრორაიონში საბავშვო მუსიკალური სკოლა
1998 წელს დაწესდა მიქაელ ტარივერდიევის სახელობის პრემია საუკეთესო მუსიკისათვის რუსეთის ღია კინოფესტივალის, კინოტავრის კონკურსის ფარგლებში.
რესურსები ინტერნეტში
მიქაელ ტარივერდიევისადმი მიძღვნილი საიტი.
სქოლიო
საბჭოთა კომპოზიტორები
სომეხი კომპოზიტორები
დაბადებული 15 აგვისტო
დაბადებული 1931
თბილისში დაბადებულები
გარდაცვლილი 25 ივლისი
გარდაცვლილი 1996
კონსტანტინე

კონსტანტინე — მამაკაცის საკუთარი სახელი (ლათ. Constantinus, — მტკიცე, მუდმივი). განსაკუთრებით გავრცელებულია ქრისტიანულ სამყაროში.
სახელის მატარებელი ცნობილი პიროვნებები
ქართველი მეფეები, მთავრები და ერისთავები
კონსტანტინე (კოსტანტი) — ქართლის მეფე;
კონსტანტინე I — საქართველოს მეფე;
კონსტანტინე I (აფხაზთა მეფე) — აფხაზეთის „მეფე“ (ერისთავი);
კონსტანტინე I (დავით VI ნარინის ძე) — იმერეთის მეფე;
კონსტანტინე I — კახეთის მეფე;
კონსტანტინე II — ქართლის მეფე;
კონსტანტინე II (აფხაზთა მეფე) — აფხაზეთის „მეფე“ (ერისთავი);
კონსტანტინე II — კახეთის მეფე
კონსტანტინე III — აფხაზთა სამეფოს (დასავლეთ საქართველოს) მეფე;
კონსტანტინე ბატონიშვილი — იმერეთა მეფის ბაგრატ III-ის ძე;
კონსტანტინე ბატონიშვილი — გენერალ მაიორი.
რომის იმპერატორები
კონსტანტინე დიდი — რომის იმპერატორი;
კონსტანტინე II — რომის იმპერტორი;
კონსტანტინე III — რომის უზურპატორი იმპერატორი.
ბიზანტიის იმპერატორები
კონსტანტინე III ჰერაკლე — ბიზანტიის იმპერატორი;
კონსტანტინე IV — ბიზანტიის იმპერატორი;
კონსტანტინე V — ბიზანტიის იმპერატორი;
კონსტანტინე VI — ბიზანტიის იმპერატორი;
კონსტანტინე VII — ბიზანტიის იმპერატორი;
კონსტნტინე VIII — ბიზანტიის იმპერატორი;
კონსტანტინე IX — ბიზანტიის იმპერატორი;
კონსტანტინე X — ბიზანტიის იმპერატორი;
კონსტანტინე XI — ბიზანტიის უკანასკნელი იმპერატორი, დაიღუპა 1453 წლის 29 მაისს, ოსმალების მიერ კონსტანტინოპოლის აღების დროს.
საბერძნეთის მეფეები
კონსტანტინე I — საბერძნეთის მეფე;
კონსტანტინე II — საბერძნეთის მეფე;
სახელის სხვა ცნობილი მატარებლები
კონსტანტინე გამსახურდია — ქართველი მწერალი, კლასიკოსი;
კონსტანტინე ლორთქიფანიძე — ქართველი მწერალი;
წარმოებული სახელები
კონსტანტინოპოლი — აღმოსავლეთ რომის იმპერიის სატახტო ქალაქი
fi:Konstantinus
აქაველები

აქაველები — ერთ-ერთი ძველი ბერძნული ტომი, რომელიც თავდაპირველად თესალიაში სახლობდა. ფიქრობენ, რომ კონტინენტურ საბერძნეთში აქაველები სხვა ელინურ ტომებთან ერთად დასახლებულან ძვ. წ. 1900 ან ძვ. წ. 1600 წლების შემდგომ. მოგვიანებით სახელწოდება „აქაველები“ სხვა ბერძნულ ტომებზეც გავრცელებულა. ჰომეროსთან აქაველებს ეწოდებათ ტროის ომის ეპოქის ბერძნებს. აქაველებმა შექმნეს ეგეოსის კულტურასთან ახლო მდგომი მიკენის კულტურა. ძვ. წ. XIII საუკუნის შუა ხანებიდან, ტროის ომის ეპოქის შემდეგ, აქაველების ძლიერება დაეცა, ძვ. წ. XII საუკუნიდან კი, დორიელთა შემოჭრის შემდეგ, მათმა ნაწილმა საბერძნეთიდან დასავლეთ მცირე აზიასა და ეგეოსის ზღვის კუნძულებზე იწყო გადასახლება, ხოლო ნაწილი კორინთის სრუტის ნაპირებზე დასახლდა და აქაიას ოლქი შექმნა. ძვ. წ. VIII საუკუნეში აქაველებმა სამხრეთ იტალიაში დააარსეს მთელი რიგი კოლონიები: სიბარისი, კროტონი და სხვა.
ლიტერატურა
ძველი ბერძნები